open-index/open-wikipedia-markdown huggingface dataset:
Elias Berge

**Elias Berge** (født 3. januar 1922 i Herøy, død 25. juni 1998) var en norsk luthersk prest. Han var generalsekretær for Kirkens Nødhjelp fra 1965 til 1973. Deretter var han sokneprest i Sofienberg menighet i Oslo frem til 1979.

Berge var notbas på Sunnmøre før han studerte teologi. Han var misjonær i Sør-Amerika før han ble generalsekretær i Kirkens Nødhjelp i 1965. Berge var generalsekretær da Kirkens Nødhjelp drev nødhjelp under borgerkrigen i Nigeria (Biafrakrigen) i 1968–70.
Berge ble i 1974 utnevnt til ridder av 1. klasse av St. Olavs Orden for internasjonalt humanitært virke.

## Referanser


## Litteratur

## Eksterne lenker
* Biografi hos Allkunne.no
Cheval

**Cheval** var Christianias/Oslos største dyrehospital på hele første del av 1900-tallet. Cheval lå sentralt i byen, like ved Pipervika mellom Vestbanen og bygget til det daværende Cirkus Verdensteater. Adressen var Holmens Gade 6.

Cheval-bygget ble reist i årene 1899–1900, og var etter datidens standard et svært moderne, treetasjes bygg. Det var utstyrt med syv nymotens vannklosett, hadde internt telefonanlegg og gulv med linoleumsbelegg.

Første etasje huset operasjonsrom, kontorer, hestestaller med plass til 11 hester, plass for hunder og garasje for automobiler. Hundeklinikken lå i andre etasje, der den tok opp syv rom.

Eiendommen ble ekspropriert av Oslo kommune i 1930, da området ble omregulert i forbindelse med planene om nytt rådhus. Cheval ble imidlertid ikke revet før i 1956, da området ble bebygget med kontor- og forretningsbygg.

Dyrehospitalet lå vegg i vegg med byens sentrale politistasjon, og mange av byens løshunder endte den gang sine dager på Cheval. Løshundene var et problem i hovedstaden, og alle politiet tok hånd om ble plassert på Cheval.

## Eksterne lenker
* Om dyrehospitalet Cheval på byarkivets nettsider.
Jan Černý

**Jan Černý** (født 4. mars 1874 i Uherský Ostroh i Mähren i Østerrike-Ungarn, død 10. april 1959 i Uherský Ostroh i Tsjekkoslovakia) var en tsjekkoslovakisk embetsmann og politiker. Han var Tsjekkoslovakias statsminister fra 1920 til 1921 samt i 1926.

## Liv og virke
### Bakgrunn
Jan Černý tok gymnasiet i Uherské Hradiště fra 1885 til 1893. Han tok juridiske studier ved Karlsuniversitetet i Praha – med slutteksamen der i 1898.

### Karriere
Han slo så inn på en yrkeskarriere som statstjenestemann (fylkesdirektør) i Hodonín. Han ble i 1912 sjef for stattholderskapets presidium i Mähren og hoffråd.

Etter omkalfatringen som fulgte etter første verdenskrig ble Černý engasjert i administrasjonen i Mähren. Ved den revolusjonære etablering av Tsjekkoslovakia var han den høyestrangerende tsjekkisktalende keiserlige statstjenestemann i Mähren, og ble da leder for lokalregjeringen i den nye staten den 29. november 1918.

### Statsminister
I perioden september 1920 til september 1921 var han Tsjekkoslovakias ministerpresident og innenriksminister i et forvaltningsministerium hvis hovedsakelige oppgave var å befeste statens autoritet fremfor alt overfor det ytterste venstre, som senere konstituerte seg som det tsjekkoslovakiske kommunistiske parti, og beholdt innenriksministerposten i den følgende av Edvard Beneš ledede parlamentariske regjering.

Senere dannet Jan Černý et ministerium en annen gang, for perioden 18. mars 1926 til 12. oktober 1926, og var også nå samtidig innenriksminister.

### Senere virke
Han ble senere også minister for folkeforsørgingen. Fra 1928 til 1939 var han president for den mährisk-slesiske provins. Etter de tyske styrkers innmarsj i 1939 ble han tilsidesatt og pensjonert.

## Referanser


## Eksterne lenker
*  Biography
Elise Aubert

**Elise Sofie Aubert** (pikenavn **Aars**; 1837–1909) var en norsk forfatter.

## Familie
Elise Aubert var datter av sokneprest Nils Frederik Julius Aars (1807-1865) og hustru Sofie Elisabeth Stabel (1813–1886). Elise vokste opp på prestegårdene i Lier, Alta og Lom i Gudbrandsdalen. Det var her hun møtte sorenskriverassistenten Ludvig Maribo Benjamin Aubert (1838–1896). De ble gift 24. november 1864. Han ble senere både statsråd og professor i jus.

## Liv og virke
Elise Aubert er spesielt kjent for sine kulturhistoriske bøker med fine iakttakelser av dagliglivet på de gamle prestegårder. Hun har også syslet mye med ulike typer memoarlitteratur, brevutgivelser og publisering av dagboksnotater. Hun kom til å engasjere seg sterkt for kvinners rett til høyere utdannelse, og kom i 1874, sammen med Hedvig Maribo, til å stille seg i spissen for opprettelsen av den første Læseforening for Kvinder i Kristiania.

I 1870-årene skrev hun artikler, føljetonger og små fortellinger under pseudonymene «Tante Dorthe» og «E-e». Det var først med romanen *Dagny* i 1882 at hun fremsto under fullt navn, samtidig som hun på tittelbladet til *Dagny* avslørte deler av hva hun tidligere hadde publisert: «Forf. til Hjemmefra, Kirsten, Et Juleminde».

Henrik Ibsen kom til Lom prestegård i 1862 på sin lange fottur. Ibsen gikk over Sognefjellet sammen med hennes forlovede Ludvig Aubert, en tur som ga Ibsen mange inntrykk til diktingen.

## Bibliografi
* *Hjemmefra. Fortællinger for de Unge*, 1878
* *Kirsten. En Fortælling*, 1880
* *Et Juleminde*, 1881
* *Dagny*, 1882
* *Theori og Praxis* (skuespill)
* *Bølgeslag*, 1886
* *Stedbarnet. Fortælling*, 1889
* *Forfængelighed. Fortælling*, 1890
* *Fra Hovedstaden i Syttiaarene*, 1892
* *Fjeldfolk. To Fortællinger*, 1893
* *Fra de gamle Prestegaarde*, 1902
* *Dage som svandt*, 1903
* *Glimt*, 1904
* *Tidens tegn*, 1906
* *Da Bedstemor var ung. Udvalgte Fortællinger*, 2 bd., 1910 (inneholder *Et Juleminde*, *Fjeldfolk*, *Fra Hovedstaden*, *Hjemmefra*, *Dagny*)
* *Fra Krinoline-Tiden. Elise Auberts Ungdomsbreve og Dagbøker*, ved Sofie Aubert Lindbæk, 1921

### Oversatt til nederlandsk
* *Uit de hoofdstad* (Fra Hovedstaden i Syttiaarene), 1894

## Referanser


## Litteratur
* S. A. Lindbæk: Innledning til *Fra Krinoline-Tiden: Elise Auberts Ungdomsbreve og Dagbøker*, 1921.
* Anders Krogvig: biografi i *NBL1*, bd. 1, 1923.
* Sonja Hagemann: *Barnelitteratur i Norge 1850–1914*,1970, s. 53–55.
* E. Egeberg: «Elise Aubert – norsk forfatterinne (1839–1909)» i Å. Hjorth Lervik (red.): *Ukjente kvinnelige forfattere*, Tromsø 1978, s. 79–93.
* K. Berg: *Dydens triumf! En analyse av Elise Auberts bøker Kirsten*, *Dagny*, *Bølgeslag*, *Stedbarnet* og *Forfængelighed*. Hovedoppgave ved UiO, 1984.

## Eksterne lenker
*
Konfliktåret 1976

## Pågående konflikter
* Den angolanske borgerkrigen (1975-2002)
** Det angolanske forsvaret, Cuba, Sovjetunionen på den ene siden
** UNITA, FNLA, FLEC, Zaire på den andre siden
* Den libanesiske borgerkrigen (1975-1990)
* Borgerkrigen i Tsjad (1966-1988)
* Den namibiske selvstendighetskrigen (1965-1989)
** SWAPO på den ene siden
** Sør-Afrika, UNITA på den andre siden
* Vest-Sahara-krigen (1975-1991)
** Marokko, Mauritania (1975-1979), Frankrike (1977-1978, støtte fra 1978), støttet av: USA, Spania, Saudi-Arabia på den ene siden
** Polisario/Den saharawiske arabiske demokratiske republikk, støttet av: Libya (1975–1984), Algerie, Mauritania (fra 1979) på den andre siden

## Hendelser
* 14. januar - MPLA besetter flere strategisk viktige steder i det FNLA-kontrollerte nordre Angola.
* 22. januar - Alle parter i borgerkrigen i Libanon blir enig om våpenhvile.
* 8. februar - 14 britiske leiesoldater i borgerkrigen i Angola rapporteres å ha blitt henrettet av sine befal for å ha nektet å adlyde ordre.
* 14. februar - MPLA erobrer Huambo  i Angola.
* 14. mars - Thailand erkærer at USA må forlate sine baser i Thailand innen to måneder.
* 1. juni - Syria trekkes inn i den libanesiske borgerkrigen.
* 4. juli - Et israelsk kommandoangrep befrir kaprede flypassasjerer i Uganda; Operasjon Entebbe.
* 1. juli - Svenska flygvapnet feirer 50-årsjubileum.
* 5. august - Mohammed Nur Sadd, sudansk tidligere brigadegeneral dør (henrettet).
* 24. desember - I regionen Aceh i Indonesia erklærer geriljaen *[[Bevegelsen for et fritt Aceh|Gerakan Aceh Merdeka]]* Aceh som en selvstendig stat. Det bryter ut uroligheter.

## Dødsfall
* 24. mars - Bernard Law Montgomery, britisk feltmarskalk under den andre verdenskrigen, (88, født 1887)
* 9. mai – Ulrike Meinhof, tysk terrorist (født 1934)
* 4. juli – Jonathan Netanyahu, israelsk offiser (født 1946)
* 13. juli – Joachim Peiper, tysk SS-offiser (født 1915)
* 30. juli – Sverre Løberg, norsk motstandsmann og politiker (født 1905)

## Referanser

## Eksterne lenker
*
Tuareg (språk)

**Tuareg**, også kjent som **tamasheq**, **tamajaq** eller **tamahaq** (ⵜⴰⵎⴰⵌⴰⵆ), er et språk eller ei gruppe nært beslekta språk som snakkes av tuareg-folket i det vestlige Sahara. Det tilhører den berbiske undergruppa av den afroasiatiske språkfamilien. Tuareg snakkes av rundt 1,25 millioner mennesker i Mali, Niger, Libya, Algerie og Burkina Faso. Flest talere er det i Niger, med om lag 700&nbsp;000, etterfulgt av Mali, med rundt 300&nbsp;000.

## Inndeling
Tuaregspråk deles inn i fire hovedvarianter:
*Tamahaq
*Tamasheq
*Tawellemmet
*Tayart tamajaq

## Skriftsystem
Tuareg kan skrives med det latinske alfabetet, det arabiske alfabetet eller tifanagh. Latinsk er mest utbredt, og det maliske lesekyndighetsprogrammet har utvikla en standard for å skrive tuareg med dette alfabetet. En modifisert utgave av denne standarden brukes i Burkina Faso, mens det benyttes en annen standard i Niger. Det arabiske alfabetet brukes mest av muslimske stammer, mens tifanagh for det meste brukes til å skrive magiske formler.

Den følgende tabellen viser sammenhengen mellom ulike systemer som brukes for å skrive tuaregspråk:

## Referanser


## Litteratur
* Ag Erless, Mohamed (1999) *"Il ný a qu'un soleil sur terre". Contes, proverbes et devinettes des Touaregs Kel-Adagh.* Aix-en-Provence: IREMAM.
* Aghali-Zakara, Mohamed & Jeannine Drouin (1979) *Traditions touarègues nigériennes.* Paris: L'Harmattan.
* Albaka, Moussa & Dominique Casajus (1992) *Poésies et chant touaregs de l'Ayr. Tandis qu'ils dorment tous, je dis mon chant d'amour*. Paris: L'Harmattan.
* Alojaly, Ghoubeïd (1975) *Ǎttarikh ən-Kəl-Dənnəg – Histoire des Kel-Denneg.* København: Akademisk Forlag.
* Casajus, Dominique (1985) *Peau d'Âne et autres contes touaregs*. Paris: L'Harmattan.
* Chaker, Salem & Jélène Claudot & Marceau Gast, eds. (1984) *Textes touaregs en prose de Charles de Foucaould et. A. de Calassanto-Motylinski.* Aix-en-Provence: Édisud.
*  Chants touaregs. Recueillis et traduits par Charles de Foucauld. Paris, Albin Michel, 1997
* Foucauld, Charles de (1925) *Poésies touarègues. Dialecte de l'Ahaggar.* Paris: Leroux.
* ''Lettres au marabout. Messages touaregs au Père de Foucauld''. Paris, Belin, 1999
* Heath, Jeffrey (2005) *Tamashek Texts from Timbuktu and Kidal*. Berber Linguistics Series. Cologne: Koeppe Verlag
* Louali-Raynal, Naïma & Nadine Decourt & Ramada Elghamis (1997) *Littérature orale touarègue. Contes et proverbes.* Paris: L'Harmattan.
* Mohamed, Ghabdouane & Karl-G. Prasse (1989) *Poèmes touaréges de l'Ayr.* Bind 2. København: Akademisk Forlag.
* Mohamed, Ghabdouane & Karl-G. Prasse (2003) *əlqissǎt ən-təməddurt-in – Le récit de ma vie.* København: Museum Tusculanum Press.
*Nicolaisen, Johannes, and Ida Nicolaisen. The Pastoral Tuareg: Ecology, Culture, and Society. Bind 1,2. New York: Thames and Hudson, Inc, 1997. 2 vols.
* Nicolas, Francis (1944) *Folklore Twareg. Poésies et Chansons de l'Azawarh.* BIFAN VI, 1-4, p.&nbsp;1-463.

## Eksterne lenker
* 
* Writing Berber Languages: a quick summary av Lameen Souag
Some of These Days

**«Some of These Days»** er en amerikansk populærmusikksang, publisert i 1910, som blir forbundet med Sophie Tucker.

## Bakgrunn
Den ble opprinnelig skrevet av Shelton Brooks og ble en signatursang for Sophie Tucker. Hun spilte den inn første gang i 1911. Ted Lewis og hans band backet Tucker på hennes millionselgende innspilling fra 1926. Den lå som # 1 på listen i fem uker fra 23. november 1926 og bekreftet på nytt hennes varige forbindelse med sangen.

Sangen har blitt spilt inn av mange andre artister, innbefattet Charley Patton, Louis Armstrong, Elkie Brooks, Cab Calloway, Andrew Bird, Judy Garland, Susan Maughan, The McGuire Sisters, the Original Dixieland Jass Band, Sue Raney samt Serena Ryder.

Ella Fitzgeralds versjon ble utgitt av CBS på *Ella Fitzgerald at the Newport Jazz Festival: Live at Carnegie Hall*.

## Forekomster i filmer
«Some of These Days» blr for første gang av mange bruk på lydsporet til filmen *Lights of New York* (1928). Det var den første *all talking*-film, og den var én av flere sanger som ble spilt av husbandet i nattklubben hvor filmens handling finner sted.

Tucker selv sang «Some of These Days» som *nattklubbsanger* i filmen *[[Honky Tonk]]* (1929) og fremførte den senere (som seg selv) i *[[Broadway Melody of 1938]]* og *[[Follow the Boys]]* (1944).

Andre filmer som hadde med sangen er *Scarface* og *Three ona MAtch*, begge utgitt i 1932 og begge med skuespiller Ann Dvorak dansende til sangen. I *Scarface* ble sangen spilt i en nattklubb av Gus Arnheims band, i *Three on a Match* danset Dvorak mens skuespilleren Harry Seymour spilte «Some of These Days» på piano.

I 1936-versjonen av *Rose-Marie* forsøkte Jeanette MacDonald som tittelfiguren seg på en fremførelse av «Some of These Days» som lyrisk sopran i en kafé i Klondyke, hvor den ordinære vokalisten (Gilda Gray) stjeler showet fra MacDonald med en uanstendig fremførelse av sangen.

I filmen *[[Only Angels Have Wings]]* (1939) spilte Jean Arthur melodien på et piano i kantinen.

Cab Calloways innspilling finnes på lydspoert til *[[Forbidden Zone]]* (1980). Gene Cunningham (medlem av Oingo Boingo) mimet til Calloways stemme i rollen som Papa Hercules.

Kevin Spacey (som Bobby Darin) fremførte sangen under rulleteksten på slutten av filmen *Beyond the Sea* (2004).

HBO-serien *[[Boardwalk Empire]]* brukte sangen i første spisode og i episoden *Belle Femme* (sesong 1, episode 9).

## Forekomster i fiksjon
*Sangen, eller en bestemt innspilling av den, er et tilbakevendende tema i Jean-Paul Sartres roman *Nausea* fra 1938.
*I HBOs dramaserie, *Boardwalk Empire*, hvor handlingen finner sted i 1920-årene, ble Sophie Tuckers versjon fra 1911 spilt i pilotepisoden. I niende episode opptrådte Tucker som en rollefigur (portrettert av Kathy Brier) i et kabaretshow og fremførte sangen.

## Referanser
Oppdal Sentralidrettsanlegg

**Oppdal Sentralidrettsanlegg** eller **Oppdal Stadion** er et kombinert idrettsanlegg for fotball og friidrett på Oppdal. Anlegget ble etablert i 1952, og fikk det røde kunststoffdekket spurtan fordelt på seks løpebaner i 1988. Anlegget har status som fylkesanlegg for friidrett. Fotballbanen har gressmatte. Anlegget er hjemmebane for Oppdal Idrettslag.

Stadion var kombinert anlegg for skøyter frem til 1988. Geir Karlstad forbedret sin egen juniorverdensrekord på 5 000 m til 7.08,96 under Allround-NM på skøyter 1982 fra sitt løp på 7.18,50 under Junior-VM på skøyter fra helgen før i Innsbruck, Østerrike, et junior-VM som Karlstad vant sammenlagt. I tillegg ble også Maraton-NM på skøyter 1988 og 1989 som alle ble arrangert her av Oppdal Skøyteklubb samt Junior-NM allround 1971 for herrer som ble arrangert av T&IL National.

## Referanser


## Eksterne lenker
* Stadionanlegg hos friidrett.no
* stadionsiden.com
* 
*
Antonín Švehla

**Antonín Švehla** (født 15. april 1873 i Praha i Østerrike-Ungarn, død 12. desember 1933 i Praha i Tsjekkoslovakia) var en tsjekkoslovakisk politiker. Han tjenestegjorde i tre perioder som Tsjekkoslovakias statsminister. Han er ansett som en av de viktigste politikerne i den første tsjekkoslovakiske republikk. Han var leder av Bondepartiet som var dominerende innen Pětka, som var i hovedsak hans oppfinnelse.

## Referanser


## Litteratur
* Daniel E Miller, *Forging Political Compromise: Antonín Švehla and the Czechoslovak Republican Party*, 1918–1933, University or Pittsburgh Press, 1999
* Preclík, Vratislav. *Masaryk a legie (Masaryk and legions)*, váz. kniha, 219 pages, first issue vydalo nakladatelství Paris Karviná, Žižkova 2379 (734 01 Karvina, Czech Republic) ve spolupráci s Masarykovým demokratickým hnutím (Masaryk Democratic Movement, Prague), 2019, ISBN 978-80-87173-47-3, pages 5 - 32, 36 - 39, 41 - 42, 106 - 107, 111-112, 124–125, 128, 129, 132, 140–148, 184–199.
Olav Tryggvason (andre betydninger)

**Olav Tryggvason** kan vise til:

*Olav Tryggvason, Olav I, Norges konge 995–1000
*Olav Trygvason (dikt), et dikt av Bjørnstjerne Bjørnson fra 1861
*«Olav Tryggvessøn», et fly av typen Farman MF.7 Longhorn tilhørende Hærens flyvåpen, henger nå på Norsk Teknisk Museum
*«Olav Tryggvason», et norsk mineleggingsfartøy sjøsatt i 1932
*KNM «Olav Tryggvason», et fartøy i Reine-klassen, tilhørende Sjøforsvaret 
*Olav Tryggvasons gate
Marcela Kloudová

**Marcela Kloudová** er en tsjekkoslovakisk tidligere skøyteløper som deltok i nasjonale og internasjonale konkurranser i hurtigløp på skøyter for Tsjekkoslovakia.

## Internasjonale mesterskap
VM på skøyter (deltatt 1 gang) 
:* Åbo 1948.
::* beste resultat 11.-plass sammenlagt i Åbo 1948.

## Referanser


## Eksterne lenker
* 
*  Marcela Kloudová på www.isu.html.infostradasports.com
Anna Hradská

**Anna Hradská**, født 11. juli 1959 i Myjava, er en slovakisk tidligere håndballspiller, som konkurrerte for Tsjekkoslovakia.

Hradská deltok for Tsjekkoslovakia i Sommer-OL i 1988.

## Referanser


## Eksterne lenker
*
Daniela Trandžíková-Nováková

**Daniela Trandžíková-Nováková** (født 26. oktober 1956 i Trenčín, død 26. oktober 2014) var en slovakisk håndballspiller som spilte for det tsjekkiske kvinnelandslaget.

Trandžíková-Nováková representerte Tsjekkoslovakia under Sommer-OL i 1980, og under Sommer-OL i 1988.

## Referanser


## Eksterne lenker
*
Lenka Pospíšilová

**Lenka Pospíšilová** (født 13. mai 1966 i Olomouc) er en tsjekkisk tidligere håndballspiller, som konkurrerte for Tsjekkoslovakia.

Pospíšilová deltok for Tsjekkoslovakia i Sommer-OL i 1988.

## Referanser


## Eksterne lenker
*
Bohumír Prokop

**Bohumír Prokop**, født 4. august 1968 i Praha, er en tsjekkisk tidligere håndballspiller, som konkurrerte for Tsjekkoslovakia.

Prokop deltok for Tsjekkoslovakia i Sommer-OL i 1992.

## Referanser


## Eksterne lenker
*
Robert Reichel

**Robert Reichel** (født 1971) er en tidligere tsjekkisk ishockeyspiller.

## Klubbkarriere
Han ble draftet i andre runde av Calgary Flames i NHL Entry Draft 1989.

## Landslagskarriere

## Karrierestatistikk
### Klubbkarriere

## Referanser


## Eksterne lenker
* 
*  Robert Reichel hos www.hockey-reference.com
Ján Sedláček

**Ján Sedláček**, født 14. august 1968 i Prešov, er en slovakisk tidligere håndballspiller, som konkurrerte for Tsjekkoslovakia.

Sedláček deltok for Tsjekkoslovakia i Sommer-OL i 1992.

## Referanser


## Eksterne lenker
*
Parlamentsvalget i Israel 2013

**Valget i Israel 2013** var valget til Israels nasjonalforsamling Knesset, avholdt den 22. januar 2013. Statsminister Benjamin Netanyahus samarbeidsliste mellom Likud og Yisrael Beiteinu mistet 11 seter i Knesset, og endte opp med 31 seter. Sentrumskandidaten Yair Lapid og det nystartede partiet Yesh Atid ble valgets vinner med 19 seter. Kadima, som vant flest seter ved Valget i Israel 2009, mistet nesten alle og endte opp med to seter. Da 99% av stemmene var talt opp viste resultatet at høyresiden og de religiøse ortodokse partiene hadde fått 60 seter, mens sentrum-venstresiden og de arabiske partiene hadde fått 60 seter.

Partiene Yesh Atid og Det jødiske hjem laget en avtale som sa at det ene partiet ikke ville gå inn i en regjering uten det andre, noe som effektivt hindret en regjeringsdannelse uten disse partiene. 14. mars 2013 ble en koalisjonsregjering mellom høyrepartiene Likud, Yisrael Beiteinu og Det jødiske hjem og sentrumspartiene Yesh Atid  og Hatnuah annonsert.

## Valgresultat

## Referanser


## Eksterne lenker
*
František Udržal

**František Udržal** (født 1. januar 1866 i Dolní Roveň i Böhmen i Østerrike, død 25. april 1938 i Praha i Tsjekkoslovakia) var en tsjekkoslovakisk politiker. Han var Tsjekkoslovakias statsminister fra 1. februar 1929 til 24. oktober 1932, samt forsvarsminister i to perioder.

Udržal var medlem og leder av det mektige Det republikanske partiet av jordbruks- og småbruksfolk. Hans politiske karriere startet i lokalparlamentet i Böhmen, deretter ble han medlem av Reichsrat i Østerrike-Ungarn, og deretter nasjonalforsamlingen i Tsjekkoslovakia. Han tjenestegjorde som forsvarsminister i syv år i løpet av to perioder, 1921–1925 og 1926–1929. Han var Tsjekkoslovakias statsminister i fire år  fra 1. februar 1929 til 24. oktober 1932 fordelt på to perioder 1. februar 1929 - 7. desember 1929 og 7. desember 1929 - 29. oktober 1932.

## Referanser


## Eksterne lenker
*
Uherské Hradiště

**Uherské Hradiště** (tysk: *Ungarisch Hradisch*, ungarsk: *Magyarhradis*) er en by i regionen Zlín i Tsjekkia. Uherské Hradiště ligger sørøst i landet, ikke langt fra grensen til Slovakia langs elven Morava. Byen er hovedby i området som kalles Slovakisk Mähren (tsjekkisk: *Moravské Slovácko*) som har en særegen kultur og tradisjoner med mye innflytelse fra den slovakiske siden av grensen. Selve Uherské Hradiště har rundt 25&nbsp;000 innbyggere, medregnet nabobyene Staré Město og Kunovice har den over 38&nbsp;000 innbyggere.

Byen har et bevart bysentrum og skiller seg ut med to markedstorg som stammer tilbake til byens grunnleggelse som to separate landsbyer som senere vokste inn i hverandre.

## Historie
Byen fikk bystatus av kong Ottokar II av Böhmen i 1257 og navnet Hradiště viser til den lokale festningen. Uherské, som betyr ungarsk, ble lagt til i 1578 og viser til at byen var som grensefestning mot ungarerne og andre folkeslag østfra.

Siden byen befinner seg i nærheten av grensen har den flere ganger blitt hjemsøkt av krigshandlinger. På 1500-tallet ble den angrepet av Kumanfolket, senere fulgte tredveårskrigen og tyrkiske raid. På tross av gjentatte krigstog har byen bare blitt inntatt en gang, av den prøyssiske armé i 1742 under den første schlesiske krig. I løpet av siste halvdel av 1700-tallet og 1800-tallet mistet byen sin militære betydning. På tross av dette var det ikke før i 1840-årene at folk begynte å bosette seg utenfor de gamle bymurene.

## Transport
Byens jernbanestasjon ble ombygget i 2004 og vant prisen for Tsjekkias vakreste jernbanestasjon i 2011. Kunovice lufthavn som ligger rundt 5 kilometer fra sentrum har ikke faste avganger, men er benyttet av tre lokale flyprodusenter.

## Vennskapsbyer
*  Bridgwater, Storbritannia
*  Krosno, Polen
*  Mayen, Tyskland
*  Písek, Tsjekkia
*  Priverno, Italia
*  Skalica, Slovakia
*  Trenčín, Slovakia

## Referanser


## Eksterne lenker
*
Tariq

**Tariq** (arabisk: طارق, syriansk: ܜܪܩ) er et arabisk mannsnavn som betyr «han som banker på døren». Navnet transkriperes også som *Ṭāriq*, *Tarik*, *Tarek*, *Tarique*, *Taariq*, *Tareq*, *Taric* og *Tarick*.

*Tarik* er en bosnisk, og *Tarık* en tyrkisk form av navnet. 

## Utbredelse
*Tarik* var det mest populære navnet på guttebarn født i Bosnia-Hercegovina i 2011.

}

|}

## Kjente personer med navnet
Personene i listen er ordnet kronologisk etter fødselsår.
* Tariq Aziz (f. 1936), tidligere utenriksminister og visestatsminister i Irak
* Tariq Ali, (f. 1943), britisk-pakistansk forfatter, journalist og filmskaper
* Tariq Anwar (f. 1945), britisk-indisk filmregissør
* Tarek Fatah (f. 1949), kanadisk forfatter
* Tariq Jameel (f. 1953), pakistansk lærd
* Tarik Ergin (f. 1961), amerikansk skuespiller
* Tariq Ramadan (f. 1962), sveitsisk akademiker og forfatter
* Tariq Mahmood (f. 1967), norsk bilselger
* Tarik Saleh (f. 1972), svensk journalist og filmskaper
* Tarik Elyounoussi (f. 1988), norsk fotballspiller

## Referanser


## Eksterne lenker
Kunštát

**Kunštát** (tysk: *Kunstadt*) er en by i regionen Syd-Mähren i Tsjekkia. Den ligger i Blansko-distriktet sentralt øst i landet, ikke langt fra Brno. Stedet har rundt  innbyggere og fikk først bystatus i 1994.

Det første skriftlige referansen til Kunštát stammer fra rundt 1280-årene og viser til det lokale slottet som stedet er mest kjent for. Slottet har blant annet vært eid av husittkongen Georg av Podiebrad. I 2002 ble borgen erklært som nasjonalt kulturmonument.

## Referanser


## Eksterne lenker
*
Dejvická metrostasjon

**Dejvická** er en stasjon på Prahas metro. Den åpnet 12. august 1978 og var fram til 2015 endestasjon på Linje A. Stasjonen ligger i den vestre enden av hovedgaten Evropská třída og betjenes av busser som går til Václav Havel lufthavn.

Stasjonen het tidligere **Leninova** etter Vladimir Lenin, og navnet ble i 1990 endret til Dejvická i kjølvannet av fløyelsrevolusjonen. Den er oppkalt etter distriktet Dejvice, som den også betjener. En videreføring av metroens Linje A til Nemocnice Motol ble åpnet 6. april 2015.

## Utganger
Stasjonen har to utganger:
* Vestre utgang som leder til Evropská třída
* Østre utgang som leder til Vítězné náměstí.

## Referanser


## Eksterne lenker
* 
*  Galleri og informasjon
Antonio Rattín

**Antonio Ubaldo Rattín** (født 16. mai i Tigre i Buenos Aires) er en argentinsk tidligere fotballspiller, best kjent som midtbanespiller for Boca Juniors, der han regnes blant de største stjernene. Han er også kjent for sin innsats på det argentinske landslaget, og særlig for en hendelse under VM i England i 1966.

## Biografi
Rattín var fan av Boca Juniors fra ung alder av, og ble med i ungdomsavdelingen til klubben. Han debuterte for klubben mot Bocas hovedrival, River Plate, den 9. september 1956. Han ble etter hvert fast i laget som nummer 5. Rattín spilte aldri for noe annet lag, og vant seriemesterskapet med klubben i 1962, 1964 og 1965. I tillegg cupen i 1969. Rattín hadde kallenavne «El rata» («rotta») på tross av at han var 191 centimeter høy.

I 1959 debuterte Rattín på landslaget. Han var med på VM i Chile i 1962. Innsatsen i nabolandet ble ikke særlig god for verken landslaget eller Rattín. Med draktnummer 16 fikk han bare spille én kamp, mot . Denne tapte Argentina 1–3. I de to andre kampene ble det seier og uavgjort, men Argentina endte bak England på målgjennomsnitt, og kom derfor ikke videre.

I neste VM var Argentina noe bedre. Rattín, denne gangen med draktnummer 10, var kaptein for Argentina og spilte samtlige kamper. Han var med på å slå  2–1, spille uavgjort mot  og slå . Argentina gikk dermed videre til kvartfinale mot England. Rattín ble som en av tre argentinske spillere advart (dette var før gule og røde kort) av dommeren allerede etter ett minutt. Etter 35 minutter viste dommeren ut Rattín. Utvisningen ble begrunnet med stygt språk, på tross av at den tyske dommeren Rudolf Kreitlein ikke snakket spansk. Rattín mente at det hele var et komplott for å gi fordeler til England, og nektet å forlate stadion. Til slutt forlot han stadion, men satte seg demonstrativt ned på den røde løperen beregnet til Elizabeth II. Til slutt fikk Rattín politieskorte ut. Denne utvisningen, og kampen generelt, var instrumentell i rivaliseringen mellom Argentina og England.

Dette var Rattíns siste VM. Han la opp som spiller i 1970, men ga seg på landslaget året før.

## Referanser


## Eksterne lenker
*
Cheb

**Cheb** (; tysk: *Eger*) er en by i regionen Karlovy Vary i Tsjekkia. Byen ligger helt vest i landet på grensen til Tyskland ved elven Ohře som er kjent som *Eger* på tysk. Fra middelalderen og frem til 1945 var byen sentrum for et tyskspråklig område kjent som Egerland.

## Historie

Eger nevnes første gang, som *Egire*, i bevarte kilder i 1061, og helt til midten av 1100-tallet tilhørte byen markgrevene av Vohburg. I 1277 ble den riksstad.

I 1322 ble byen innlemmet i Bøhmen som pant fra den tysk-romerske keiseren av kong Johan den blinde. Pantsettelsen innebar at Eger hadde en stor grad av indre selvstyre.

I løpet av første halvdel av 1300-tallet hadde Eger en omfattende jødisk befolkning, men mesteparten ble drept under opptøyer i forbindelse med Svartedauen. I 1459 ble Freden i Eger underskrevet i byen, traktaten fastla grensene mellom Sachsen og Kongedømmet Bøhmen.

Eger led under husittkrigene og den svenske invasjonen under tredveårskrigen. Under tredveårskrigen ble den bøhmiske feltherren Albrecht von Wallenstein myrdet i Eger av egene offiserer. Pantsettelsen ble aldri innløst og i 1806 ble byen innlemmet fullstendig i Böhmen som da var østerriksk kronland.

Etter første verdenskrig ble Eger i likhet med resten av Sudetenland innlemmet i den nye staten Tsjekkoslovakia etter en kort periode i den midlertidige staten Tysk-Østerrike. Under Sudetenkrisen i 1938 ble Sudetenland invadert av Nazi-Tyskland og innlemmet inn i det tredje riket. Etter andre verdenskrig ble Eger/Cheb igjen del av Tsjekkoslovakia og den tyskspråklige befolkningen ble fordrevet i likhet med den tyskspråklige befolkningen ellers i Sudetenland som følge av Beneš-dekretene.

I dag er Cheb del av Euroregionen Egrensis som er et samarbeid mellom lokale styresmakter på tvers av den tysk/tsjekkiske grensen.

## Referanser


## Eksterne lenker
* 
* Euroregion Egrensis
Ketil Ugland

**Ketil Ugland** (født 17. desember 1904 i Arendal, død 28. desember 1980) var en arkitekt som virket i Arendal. Ugland ble uteksaminert ved Norges tekniske høgskole i 1928. I 1931 startet han sitt eget arkitektkontor i Arendal. I 1941 ble han kompanjong med Hans Paasche Thorne i arkitektkontoret Ugland & Thorne i Arendal.

## Kilder
* Steenstrup, Bjørn (red.) *[[Hvem er Hvem?]]*, Aschehoug, Oslo, 1973. Side 575
Skogeierbanken

**Skogeierbanken A/S** var en norsk forretningsbank (da kalt aksjebank) som eksisterte fra 1915 til 1923. Den hadde hovedkontor i Christiania. Banken hadde som navnet antyder særlig skogeiere som kundegrunnlag og eiere, men drev også vanlig forretningsbankvirksomhet.

## Referanser
Třeboň

**Třeboň** (tysk: *Wittingau*) er en by i regionen Syd-Böhmen i Tsjekkia. Den ligger sentralt sør i landet, ikke langt fra grensen til Østerrike og byen České Budějovice. Byen har rundt  innbyggere (2022).

## Historikk
Fra begynnelsen av 1100-tallet vokste Třeboň frem som en landsby langs handelsruten mellom Bøhmen og Østerrike. I 1366 la den adelige Rosenberg-familien (tsjekkisk: Rožmberk) landsbyen under seg, og startet for alvor å utvikle byen med nye festningsverk og et nettverk av fiskedammer fra det tidligere myrlandskapet. Etter tredveårskrigen og flere pestutbrudd gikk byen inn i en nedgangsperiode. 

## Togforbindelse
Jernbanen mellom Praha og Wien på midten av 1800-tallet gjorde Třeboň til en spa og ferieby. Ekspresstog mellom Praha og Wien passerte tidligere gjennom byen Třeboň, men går i dag en østligere rute via Tsjekkias nest største by Brno. Fra 2023 vil det igjen gå direkte tog daglig fra Praha til Wien via Třeboň.

President Tomas Masaryk var to ganger på offisielt besøk i byen, i 1919 og 1925. Begge gangene benyttet han toget som transportmiddel.

## Verdensarv
Fiskedamsnettverket rundt Třeboň ble i 2001 nominert for UNESCOs verdensarvliste.

## Næringsliv
I Třeboň ligger også bryggeriet Pivovar Regent, som hevder å være en av verdens eldste bryggerier med historie tilbake til 1379.

## Vennskapsbyer
*  Interlaken, Sveits
*  Schrems, Østerrike
*  Utena, Litauen

## Referanser


## Eksterne lenker
*
Æresdrap

**Æresdrap** er drap på et medlem av en familie eller sosial gruppe av andre medlemmer grunnet gjerningsmennenes oppfatning at offeret har brakt skam og vanære over familien eller gruppen. 

Vanæren er vanligvis resultatet av eller mistanke om en av følgende: upassende klesdrakt, ønske om å avslutte eller hindre arrangert ekteskap eller ønske om å selv velge ekteskapspartner, forhold utenfor ekteskap og homoseksuelle handlinger.

Kvinnegrupper i Midtøsten og Sørvest-Asia mistenker at over  kvinner myrdes ved æresdrap hvert år.

## Referanser


## Eksterne lenker
* «Det handler om verdier», kronikk av Unni Wikan, *[[Aftenposten]]* 23. januar 2013
Sverre Olaf Lie

**Sverre Olaf Lie** (1938–2023) var en norsk barnelege, dr.med. og professor. 

Han tok den medisinske embetseksamen (cand.med.) i 1965 og den medisinske doktorgraden (dr.med.) i 1966. Lie ble utnevnt til professor i medisin (barnesykdommer) ved Universitetet i Oslo og bestyrer for Pediatrisk forskningsinstitutt i 1976. Han var klinikksjef ved Barneklinikken ved Rikshospitalet fra 1988 til han gikk av for aldersgrensen i 2006. Han ble deretter rådgiver i Helsedirektoratet, der han ledet direktoratets utvalg for FNs tusenårsmål innen global helse. Senere ledet han etableringen av en profesjonsutdannelse for barne- og mødrehelse i India.

Han var styremedlem i åtte år og president i fire år i den internasjonale barnekreftforeningen (SIOP), og var også en av stifterne av den nordiske barnekreftforeningen Nordisk Organisasjon for Pediatrisk Hematologi og Onkologi (NOPHO) i 1982.

Han ble som eneste ikke-inder utnevnt til æresmedlem i Indian Academy of Pediatrics. Han var også æresmedlem av den norske barnelegeforeningen samt av Royal Society of Children UK.

Lie publiserte også en betydelig mengde vitenskapelige artikler.

## Publikasjoner (utvalg)

* Lie, Sverre Olaf: «Føllings sykdom», i *Tidsskrift for Den norske legeforening* (2000)
* Lie, Sverre Olaf: «Barn med kreft – store fremskritt, mange gleder og noen skuffelser», i *[[Tidsskrift for Den norske legeforening]]* (2001)
* Lie, Sverre Olaf: «Barnehelse på den globale dagsordenen», i *Tidsskrift for Den norske legeforening* (2006)

## Referanser


## Eksterne lenker
*
Alistair Horne

**Alistair Allan Horne** (født 9. november 1925 i London, død 25. mai 2017 i Oxford) var en britisk historiker. Hans arbeid fokuserte særlig på historien til det moderne Frankrike.

Horne arbeidet også som utenrikskorrespondent i *[[The Daily Telegraph]]* i årene 1952–1955.

Han var sønn av Allan Horne (som døde i 1944) og Auriol (født Hay-Drummond), niesen til Archibald Hay.

## Bibliografi
* *Return to Power: A Report on the New Germany*. New York: Praeger, 1956.
* *The Land is Bright*. 1958.
* *Canada and the Canadians*. Toronto: Macmillan, 1961.
* *The Price of Glory: Verdun 1916*. New York: St. Martin's Press, 1962.
* *The Fall of Paris: The Siege and the Commune, 1870-1*. London: Macmillan, 1965. Revised edition: Penguin Books 2007, ISBN 978-0-141-03063-0.
* *To Lose a Battle: France 1940*. London, Macmillan, 1969.
* *Death of a Generation Neuve Chapelle to Verdun and the Somme* 1970
* *The Terrible Year: The Paris Commune, 1871*. London, Macmillan, 1971.
* *Small Earthquake in Chile: A Visit to Allende's South America*. London: Macmillan, 1972.
* *[[A Savage War of Peace: Algeria 1954-1962]]*. London: Macmillan, 1977.
* *Napoleon, Master of Europe 1805-1807*. London: Weidenfeld and Nicolson, 1979.
* *The French Army and Politics, 1870-1970*. New York: Peter Bedrick Books, 1984.
* *Harold Macmillan*. New York: Viking Press, 1988.
* *A Bundle from Britain*. New York: St. Martin's Press, 1993.
* Montgomery, David (co-author). *Monty: The Lonely Leader, 1944-1945*. New York: HarperCollins, 1994.
* *How Far from Austerlitz? Napoleon, 1805-1815*. New York: St. Martin's Press, 1996.
* Horne, A. (ed.).*Telling Lives: From W.B. Yeats to Bruce Chatwin*. London: Papermac, 2000.
* *Seven Ages of Paris*. London: Macmillan, 2002.
* *The Age of Napoleon*. New York: Modern Library, 2004.
* *La Belle France: A Short History*. Alfred A. Knopf, 2005.
* *The French Revolution*, Carlton Books, 2008
* *Kissinger: 1973, The Crucial Year*. Simon & Schuster, June 2009.

## Priser
*  Kommandør av Order of the British Empire (1992)
*  Knight Bachelor (2003)
*  ridder av Æreslegionen (1993)
* Fellow, Royal Society of Literature (1968)

## Referanser


## Eksterne lenker

* Bush's favorite historian, interview by Gary Kamiya in *Salon*, 8 May 2007.
Petr Házl

**Petr Házl** (født 29. august 1971 i Litoměřice) er en tsjekkisk tidligere håndballspiller, som konkurrerte for Tsjekkoslovakia.

Házl deltok for Tsjekkoslovakia i Sommer-OL i 1992.

## Referanser


## Eksterne lenker
*
Ružomberok

**Ružomberok** (tysk: *Rosenberg*, ungarsk: *Rózsahegy*, polsk: *Rużomberk*) er en by i regionen Žilina i Slovakia. Byen ligger sentralt nord i landet i fjellområdet Veľká Fatra. Elven Váh renner gjennom byen fra øst til vest.

## Historie
Ružomberok er første gang nevnt skriftlig i 1233. Byen fikk tidlig på 1300-tallet bystatus etter Schemnitzer-rettigheter. I 1340 ble bystatusen bekreftet av kong Karl I av Ungarn. I løpet av 1500- og 1600-tallet vokste byen seg frem til å bli et senter i Liptov-området i det nordlige Slovakia.

Jernbanen ble bygget frem til Ružomberok i 1871, noe som medførte en rask industrialisering, spesielt innenfor papir- og tekstilindustri. Papirfabrikken Mondi SCP er fremdeles hjørnestensbedriften i Ružomberok og Liptov-området.

27. oktober 1907 var Ružomberok åsted for Černovátragedien der ungarske gendarmer åpnet ild mot en slovakisk demonstrasjon, skyteepisoden medførte 14 dødsfall, omfattende demonstrasjoner i både Tsjekkia og Slovakia samt internasjonal oppmerksomhet omkring minoriteter innenfor Østerrike-Ungarn.

## Demografi

## Kultur

Innenfor bygrensene til Ružomberok ligger verdensarvstedet Vlkolínec som er en landsby med 45 bebodde trehus fra 1800-tallet. Ružomberok har et av undergalleriene av det slovakiske nasjonalgalleriet som utstiller verkene til bysbarnet den modernistiske slovakiske kunstneren Ľudovít Fulla.

## Sport
Fotballaget MFK Ružomberok som spiller i den øverste divisjonen i slovakisk fotball har hjemmebane, Pod Čebraťom Stadion i sentrum av Ružomberok i 2005/2006 sesongen vant laget den slovakiske fotballcupen.

## Vennskapsbyer
*  Bački Petrovac, Serbia
*  Hlučín, Tsjekkia

## Referanser


## Eksterne lenker
*
Peter Kakaščík

**Peter Kakaščík** (født 4. desember 1963 i Prešov) er en slovakisk tidligere håndballspiller, som konkurrerte for Tsjekkoslovakia.

Kakaščík deltok for Tsjekkoslovakia i Sommer-OL i 1992.

## Referanser


## Eksterne lenker
*
Sétif og Guelma-massakrene

**Sétif og Guelma-massakrene** var en massakre på opp til 45 000 algirere i provinsen Sétif i Algerie den 8. mai 1945. Mordene skjedde da en feiring av fredsutbruddet utviklet seg til et opprør som ble slått ned på blodig vis.

Den algeriske presidenten Abdelaziz Bouteflika har kalt massakren i Sétif for starten på det franske folkemordet på algirere.

Februar 2005 kom den franske ambassadøren i Algerie, Hubert Colin de Verdière, med en offisiell unnskyldning vedrørende massakren, men franske myndigheter mener at antallet drepte var langt mindre og at dette var en tosidig konflikt.

## Litteratur
* Yves Courrière, *La guerre d'Algérie*, tome 1 (*Les fils de la Toussaint*), Fayard, Paris 1969, ISBN 2-213-61118-1
* Jean Louis Planche, *Sétif 1945, histoire d'un massacre annoncé*, Perrin, Paris 2006
* Roger Vétillard, Sétif. Mai 1945. Massacres en Algérie, éd. de Paris, 2008
* Eugène Vallet, Un drame algérien. La vérité sur les émeutes de mai 1945, éd. Grandes éditions françaises, 1948
* Alistair Horne, “A Savage War of Peace. Algeria 1954–62”, ISBN 0-670-61964-7

## Film
* Gillo Pontecorvo, 'La Battaglia di Algeri', 1965, Algerie / İtalia
* Laurent Herbiet, 'Mon Colonel', 2006, Frankrike / Belgia
* Rachid Bouchareb, 'Hors-la-loi (Outside the Law)', 2010, Frankrike / Algerie / Belgia / Tunisia / İtalia

## Referanser


## Eksterne lenker
* 'I saw Algerian soldiers massacre civilians'
* Massacre in Algeria
* Algeria — the war didn’t end in 1945
SS-Hauptamt

***SS-Hauptamt*** («SS hovedkontor») ( forkortet **SS-HA**) var den sentrale kommandoavdelingen innen det tyske *[[Schutzstaffel]]* (SS) i det nasjonalsosialistiske Tyskland fram til 1940. Som følge av oppbyggingen av den militære delen Waffen-SS i 1940 overtok SS Führungshauptamt («SS ledende hovedkontor») mye av den sentrale rollen.

## Opprettelse
Avdelingens opprinnelse kan spores tilbake til 1931 da SS opprettet et *SS-Amt* («SS-kontor») som skulle fungere som et hovedkontor i forhold til de ulike enhetene innen *[[Allgemeine-SS]]*. Etter at det nasjonalsosialistiske NSDAP kom til makten i 1933, ble *SS-Amt* gitt nytt navn til *SS-Oberführerbereichen* («SS toppledelsesområdet») og fikk øverste kommando over alle SS-enhetene i Tyskland. 

30. januar 1935 ble avdelingen til SS-HA, og var ansvarlig for Allgemeine-SS, de tyske konsentrasjonsleirene, SS-Verfügungstruppe og grensepolitiet. 

Avdelingens makt og innflytelse steg stadig utover på 1930-tallet og ble den største og viktigste avdelingen i SS som kontrollerte nesten alle aspekter innen den paramilitære organisasjonen. Men da SS-Verfügungstruppe i 1940 ble omdannet til Waffen SS og ekspanderte raskt, kunne ikke lengre SS_HA administrere hele oragnisasjonen og ble bygget ned og mistet mye av sin tidligere makt til SS Führungshauptamt og hovedkontorene i Allgemeine SS.

## Organisasjon
Fra 1940 beholdt *SS-Hauptamt* ansvaret for administrative saker innen SS, som fordeling av mannskaper, forsyninger, personelloverføringer og forfremmelser.  
SS-HA hadde 11 avdelinger (tysk:Ämter eller Amtsgruppe):
* ***Amt Zentralamt*** («sentralavdelingen»)
* ***Amt Leitender Ärzt beim Chef SS-HA***  («medisinsk hovedkontor»)
* ***Amt Verwaltung***  («administrasjon»)
* ***Amt Ergänzungsamt der Waffen-SS***  («Waffen-SS forsterkninger»)
* ***Amt Erfassungsamt***  («rekvireringer»)
* ***Amt für Weltanschauliche Erziehung***  («ideologisk opplæring»)
* ***Amt für Leibeserziehhung***  («fysisk fostring»)
* ***Amt für Berufserziehung***  («handelsopplæring»)
* ***Amt [[Germanische Leitstelle]]***  («germansk kontroll»)
* ***Amt Germanische Ergänzung***  («germansk rekruttering»)
* ***Amt Germanische Erziehung***  («germansk opplæring»)

SS-HA var formelt sett underlagt *[[Persönlicher Stab Reichsführer-SS]]*, men var i praksis selvstyrt.

## Ledere
* Curt Wittje (1934–1935)
* August Heissmeyer (1935–1939)
* Gottlob Berger (1939–1945)

## Referanser
Administrativt foresatt avdeling

**Administrativt foresatt avdeling** (**AFA**), også kalt AFA-kontoret, er del av utlandsavdelingen i Forsvarets personell- og vernepliktssenter (FPVS). AFA holder til i Terningmoen leir i Elverum, og har også et eget helsekontor i Sessvollmoen leir ved Gardermoen.

## AFAs oppgaver
AFA har på vegne av sjef FPVS ansvar for å ivareta arbeidsgiveransvaret for militære avdelinger, observatører og stabspersonell som tjenestegjør i operasjoner i utlandet.

AFA har en døgnbemannet pårørendetelefon for formidling av kontakt mellom de tjenestegjørende og de pårørende samt for tjenestegjørende hjemme på *leave* (permisjon).

Ved ulykker og alvorlige hendelser i internasjonale operasjoner oppretter AFA et krisehåndteringssenter. AFA har opprettet et nettverk av pårørendekontakter. Dette er personell av forskjellige kategorier som er ansatt i Forsvaret og som frivillig har påtatt seg oppgaven med å være bindeledd mellom pårørende/etterlatte og Forsvaret ved alvorlige hendelser.
Bytča

**Bytča** (ungarsk: *Nagybiccse*) er en by i Žilina-regionen i Slovakia. Den ligger nordvest i landet, ikke langt fra grensene til Tsjekkia og Polen. Elven Váh renner igjennom byen.

Bytča ble første gang nevnt skriftlig i 1234 og fikk bystatus i 1378. Byen er mest kjent som fødestedet for diktatoren Jozef Tiso som styrte Slovakia under andre verdenskrig.

## Demografi

## Referanser


## Eksterne lenker
*
Amina Munster

**Amina Munster** (født 31. mars 1982 i Racine i Wisconsin) er en amerikansk skuespiller og modell som siden 2002 har vært tilknyttet nettsiden SuicideGirls.

Hun mistet som barn et ben og flere fingre i en ulykke, og er den eneste av SuicideGirls-modellene som har funksjonshemning.

## Filmografi
* *[[Suicide Girls Must Die!]]* (2010), Amina Suicide
* *[[The Wizard of Gore]]* (2007), Cecelia

## Referanser


## Eksterne lenker
*
Xinhe (Aksu)

**Toksu** eller **Xinhe** (kinesisk: 新和县; pinyin: *Xīnhé Xiàn*; uigursk: توقسۇ ناھىيىسى / *Toksu Nahiyisi*) er et fylke i prefekturet Aksu i den autonome region Xinjiang i Folkerepublikken Kina.

Befolkningen var på  innbyggere i 1999.

## Kulturminner
Restene av Tangtidsbyen *Tonggusibashi* (*Tonggusibaxi chengzhi*, 通古斯巴西城址) ble i 2006 oppført på Folkerepublikken Kinas liste over kulturminner.

## Administrative enheter
**Storkommuner:**
* 新和镇 Xinhe zhèn, 尤鲁都斯巴格镇 Youludousibage zhèn
**Kommuner:**
* 排先巴扎乡 Paixianbazha xiāng, 塔木托格拉克乡 Tamutuogelake xiāng, 塔什艾日克乡 Tashenairike xiāng, 渭干乡 Weigan xiāng, 依其艾日克乡 Yiqiairike xiāng, 玉其哈特乡 Yuqihate xiāng

## Samferdsel
Sør-Xinjiang-jernbanen betjener Toksu (Xinhe).

## Referanser


## Eksterne lenker
* Aksu Tonggusibashi Ancient City
* Tonggusibashi gucheng
Baicheng (Aksu)

**Baicheng** eller **Bay** (kinesisk: 拜城县; pinyin: *Bàichéng Xiàn*; uigursk: باي ناھىيىس / *Bay Nahiyisi*) er et fylke i prefekturet Aksu i den autonome region Xinjiang i Folkerepublikken Kina. 

Befolkningen var på  innbyggere i 1999.

## Administrative enheter
**Storkommuner:**
* 拜城镇 Baicheng zhèn, 察尔其镇 Chaerqi zhèn, 赛里木镇 Sailimu zhèn, 铁热克镇 Tiereke zhèn
**Kommuner:**
* 布隆乡 Bulong xiāng, 大桥乡 Daqiao xiāng, 黑英山乡 Heiyingshan xiāng, 康其乡 Kangqi xiāng, 克孜尔乡 Kezier xiāng, 老虎台乡 Laohutai xiāng, 米吉克乡 Mijike xiāng, 托克逊乡 Tuokexun xiāng, 温巴什乡 Wenbashen xiāng, 亚吐尔乡 Yatuer xiāng:

## Referanser


## Eksterne lenker
* Lokalregjeringens hjemmesider
Lucina

**Lucina** kan vise til:

*Lucina (gudinne) – ei romersk gudinne
*146 Lucina – en asteroide
*Lučina – ei elv i Tsjekkia
Arne Sandnes (født 1947)

:*For andre med samme navn se [[Arne Sandnes]]*

**Arne Sandnes** (født 15. februar 1947) er en bonde og politiker fra Valldal på Sunnmøre. Han har vært ordfører for (Sp) i Norddal kommune i flere perioder. Han var ordfører fra 1999 til 2007 (direkte valg). Han var også ordfører i perioden 1988–1993. 

Ved kommunevalget i 2015 fikk Sp 51,4 % av stemmene i kommunen og han ble pånytt ordfører. Han overtok etter Bjørn Inge Ruset som ikke stilte til gjenvalg.  Han ble dermed den siste ordføreren i Norddal kommune ettersom kommunen ble slått sammen med Stordal til Fjord kommune 1. januar 2020.

Sandnes var tidligere daglig leder for Muritunet senter for rehabilitering.

## Referanser


## Eksterne lenker
*
Susan R. Barry

**Susan R. Barry** er en professor i nevrobiologi ved Mount Holyoke College og forfatteren av boken *[[Fixing My Gaze]]*. Hun er gift med astronauten Daniel T. Barry.

I 2006 fikk Barry kallenavnet «Stereo Sue» av nevrologen og forfatteren Oliver Sacks gjennom hans anmeldelse av boken hennes i The New Yorker.

## Biografi
Susan sin barndom var preget av skjeling som hadde manifestert seg da hun var tre måneder gammel. Etter å ha blitt operert for skjelingen tre ganger, den siste da hun var syv år, pekte begge øynene hennes nesten helt i samme retning, men hun klarte likevel ikke å sette sammen de to ulike synsintrykkene. Dette resulterte i at hun ubevisst bare brukte synsintrykket fra et øye om gangen mens synsintrykket fra det andre øyet ble undertrykt. Hun byttet hele tiden automatisk mellom hvilket øye hun brukte, men på grunn av at hun bare brukte et øye om gangen utviklet hun ikke samsyn.

## Profesjonell aktivitet
Barry studerte biologi ved Wesleyan University hvor hun ble uteksaminert med en bachelorgrad i 1976. Deretter arbeidet hun ved Princeton University hvor hun tok en mastergrad i biologi i 1979 og en doktorgrad i 1981.

Hun underviser for tiden ved School of Biological Sciences på Mount Holyoke College, og er i kontakt med forskere, øyeleger og lærere med fokus på nevroplastisitet. I tillegg skriver Barry regelmessig en blogg på Psycology Today med navnet «Eyes on the Brain», hvor hun utforsker praktisk anvendelse av teorien om nevroplastisitet.

## Se også
*Strabisme
*The Brain That Changes Itself

## Referanser


## Eksterne lenker
*